Deur : Skriba / April 24th, 2018
In die Mei-uitgawe van LiG vertel Elizma Theron hoe sy kies op om God se goedheid te fokus, ná die huisroof wat haar gesin moes deurmaak.
Ons dink aan Hemelvaart, en wys vyf beloftes uit waarom ons daaroor kan fees vier. Ons help jou ook om die Heilige Gees binne jou te ontdek.
Helena Hugo vertel dat haar skryfwerk haar bediening is. En 'n sportdominee getuig hoe sokker en gehoorsaamheid die evangelie bring.
LiG praat met kenners oor hoe om jou kind te beskerm teen seksuele misbruik. Ons wys jou ook hoe om in jou kind 'n diensbare hart te kweek. Skakel vir Jeanne Van Niekerk om in te skryf vir die Lig Tydskrif by (021) 864 8252
DEPRESSIE & ANGS ONDERSTEUNINGSGROEP
Op Dinsdagaand 24 April sal dr ST Potgieter ons spreker wees in die Marthazaal om 19:15. Sy onderwerp : Verkeerde besluite, slegte gevolge. Wat doen ek nou? Ons almal maak foute en neem verkeerde besluite en staan soms sonder woorde vir dit wat gebeur. Doen jouself 'n guns en kom luister na 'n spreker wat beslis weet waarvan hy praat.
ST Potgieter is 'n sielkundige met sy praktyk in Bellville. Hy is 'n bekende stem oor die radio, skrywer van koerant- en tydskrifartikels sowel as outeur van verskeie boeke. Bring gerus 'n klompie note saam, hy sal boeke saambring om te verkoop.